**Yekaterina Laskaridou** ( grekcha: *Αίκαθαρίνη Λασκαρίδου* ) - Gretsiyada bolalar bog'chasi tizimini yaratgan va qizlar maktablarida jismoniy mashqlarni joriy etgan yunon feminist va o'qituvchisi.

Biografiyasi
------------

Laskaridouning, qizlik familyasi Kristomannos, 1842-yilda Vena shahrida Sharqiy Makedoniya yunonlarining Meleniko shahridan (hozir Bolgariyada) Konstantinos A. Kristomannos va Mariya Kazazi oilasida tug'ilgan. 1842-yildan 1855-yilgacha Vena akademiyasida o'qituvchilar tayyorlash uchun o'qigan. 1858-yilda bursalik badavlat savdogar Laskaris Laskaridesga uylangan. Ular asosan Afinada yashagan va 1864-yilda Laskaridou bu yerda yunon qizlar maktabiga asos solgan. 1865-yildan 1867-yilgacha Laskaridou Jon va Meri Xill memorial maktabida avval o'qituvchi bo'lib, keyinchalik maktab direktori bo'lib ishlagan. 1867-yilda Kalliopi Kehadzi bilan Ellin qizlar maktabini tashkil etgan va u yerda 1887-yilgacha (nafaqaga chiqqunga qadar) faolityat yuritgan. 1878 va 1879-yillarda Laskaridou Germaniyada baronessa Berta fon Mahrenxolts-Bulovin bilan birga tahsil olgan. U yerda Froebel usulini o'rganib chiqqan, o'zi bilan Gretsiyaga olib kelib, maktabgacha ta'lim va tarbiyachilarni tayyorlash faoliyatiga kiritgan. "Hellenikon Parthenagogion" ni Froebel usulining markaziga aylantirishga harakat qilgan. Laskaridou Gretsiya xotin-qizlar ittifoqining ta'lim bo'limi prezidenti bo'lgan va gimnastika assotsiatsiyasi bilan maktablarga birinchi gimnastika darslarini tashkil qilish uchun ish olib borgan.

Yunon-turk urushi avjida (1897-yilda) Laskaridou Afina va Pirey shahar teatrlarida kambag'allar uchun o'quv seminarlarini tashkil qilgan. Keyinchalik bu yerda ham, u yerda ham kambag'allar uchun bolalar bog'chalari va gimnaziyalar ochgan. 1906-yilda yetarli miqdorda o'qituvchilar tayyorlash uchun kechki maktablar ochilgan. Nihoyat, 1912-yilda Laskaridou bolalar o'qituvchilarini tayyorlash uchun Milliy bolalar bog'chasini va Afina Oliy Qizlar maktabini tashkil etgan  .

Uchta qizi: 1876-yilda tug'ilgan taniqli rassom Sofiya Laskaridou, Melpomene va 1882-yilda tug'ilgan Eirini Laskaridou. Eirini Kalliteyada Ko‘rlar uyiga asos solgan va Gretsiyaga Braille usulini joriy qilgan.

Xizmatlari uchun Laskaridou Najotkor ordenining kumush xochi bilan taqdirlangan.

1916-yilda Afinada avtohalokatda vafot etgan.

Manbalar
--------

1. ↑  Andoza:ВТ-ЭСБЕ
2. ↑  "Internationalization in Education". *Society for the History of Children and Youth* **International Standing Conference for the History of Education 34**. 27–30 June 2012. .
3. ↑  "SILENCED VOICES: FEMALE IDENTITY IN HENRY JAMES AND GREGORIOS XENOPOULOS". *E Department of American Literature and Culture, School of English, Faculty of Philosophy* **ARISTOTLE UNIVERSITY OF THESSALONIKI**. .
4. ↑  *Dalakoura.* „Women Educators and their Contribution to Educational Theory and Practice".  Kallipos publications.
5. ↑  "SILENCED VOICES: FEMALE IDENTITY IN HENRY JAMES AND GREGORIOS XENOPOULOS". *E Department of American Literature and Culture, School of English, Faculty of Philosophy* **ARISTOTLE UNIVERSITY OF THESSALONIKI**. .
6. ↑  „Αικατερίνη Λασκαρίδου (1842-1916)" (el). *serrelib.gr*.
7. ↑  *Dalakoura.* „Women Educators and their Contribution to Educational Theory and Practice".  Kallipos publications.
8. ↑  „Laskaridou, Aikaterini (1842–1916)". *www.encyclopedia.com*.  Encyclopedia.com.
9. ↑  *Dalakoura.* „Women Educators and their Contribution to Educational Theory and Practice".  Kallipos publications.
10. 1 2 3 4  „Αικατερίνη Λασκαρίδου (1842-1916)" (el). *serrelib.gr*.
11. 1 2  *Dalakoura.* „Women Educators and their Contribution to Educational Theory and Practice".  Kallipos publications.
12. ↑  „From Artist to Myth: The reception of Sophia Laskaridou | CHRISTINA GRAMMATIKOPOULOU | Interartive | Contemporary Art + Thought". *interartive.org*. Qaraldi: 2022-yil 14-sentyabr.
13. 1 2  „Laskaridou, Aikaterini (1842–1916)". *www.encyclopedia.com*.  Encyclopedia.com.